Club Atlético Boca Juniors

**Club Atlético Boca Juniors** on urheiluseura La Bocan kaupunginosasta, Buenos Airesista, Argentiinasta. Seura tunnetaan parhaiten jalkapallojoukkueestaan. Boca on Argentiinan suosituin seura – vanhan sanonnan mukaan ”Bocaa kannattaa puolet maan ihmisistä plus yksi”. Ottelut kaupungin toista joukkuetta River Platea vastaan ovat tulikuumia; ne tunnetaan nimellä *[[El Superclásico]]* (*Superklassikko*).

## Historia
Boca Juniorsin perustivat 3. huhtikuuta 1905 italialaiset siirtolaiset Esteban Baglietto, Alfredo Scarpatti, Santiago Sana sekä veljekset Juan ja Teodoro Farenga. Tuohon aikaan englannin kielen käyttö seurojen nimissä oli tavallista, sillä englantilaiset olivat tuoneet lajin maahan.

Jalkapallojoukkue pelasi paikallis- ja amatöörisarjoissa ennen nousemistaan korkeimmalle sarjatasolle vuonna 1913, jolloin sarja laajennettiin käsittämään entisten kuuden joukkueen sijaan 15 joukkuetta. Tämän jälkeen Boca on aina säilyttänyt paikkansa korkeimmalla sarjaportaalla. Sarjan ollessa vielä amatöörisarja Boca voitti mestaruuden vuosina 1919, 1920, 1923, 1924, 1926 ja 1930, sekä heti 1931, kun ammattilaisuus astui kuvioihin. Boca Juniorsin jalkapallojoukkueessa on pelannut lukemattomia tähtiä kuten Diego Maradona, jota pidetään yhtenä maailman parhaista pelaajista kautta aikojen.

Boca Juniors on Argentiinan menestynein seura myös kansainvälisellä tasolla. Se on voittanut Copa Libertadoresin 6 kertaa vuosina 1977, 1978, 2000, 2001, 2003 ja 2007  sekä Copa Sudamericanan 2 kertaa vuosina 2004 ja 2005. Eniten seura saavutti menestystä argentiinalaisen Carlos Bianchin valmennuksessa vuosina 1998–2001 sekä 2003–2004.

## Symbolit
### Peliasu
Boca Juniorsin pelipaita on muuttunut jatkuvasti seuran olemassolon aikana. Värit kuitenkin vaihtelivat vain kahden ensimmäisen vuoden aikana. Vuodesta 1907 lähtien sininen ja keltainen ovat pysyneet näihin päiviin asti.

Tarinan mukaan huhtikuussa 1905, juuri kun seura oli perustettu, paita oli vaaleanpunainen. Mutta vastustajien ivailujen vuoksi jouduttiin sen käytöstä luopumaan. Farengan veljekset, jotka olivat perustamassa seuraa, antoivat siskonsa tehtäväksi valmistaa uusi malli. Paita oli käsin ommeltu ja valkoisella pohjalla oli kolme leveää mustaa raitaa. Seuran jäsenet eivät kuitenkaan olleet yksimielisiä tämän paidan käytöstä ja sitä käytettiinkin vain vähän aikaa. Ennen vuoden loppua Bocalla oli uusi asu ja tällä kertaa se oli täysin taivaansininen. Seuraavan vuonna he pelasivat kuitenkin Nottingham de Almagroa vastaan, joka käytti lähes saman samanlaista paitaa ja tämän vuoksi Bocan oman paidan käytön tulevaisuus oli vaarassa. Boca hävisi ja päätyi taas käyttämään värejä, valkoinen ja musta, mutta tällä kertaa pystyraitoja oli useampia, jotka rajoittuivat paidan rintamuksessa vaakasuoriin raitoihin. Uutuutena olivat myös kaulus ja napit.

1907 tehtiin päätös valita taas uudet värit, mutta niistä ei päästy sopimukseen. Siksi Juan Brichetto sai idean mennä satamaan ja valita värit ensimmäisen saapuvan laivan lipun mukaan. Kaikki suostuivat ja ensimmäinen laiva oli Drottning Sophia ja näin päädyttiin ruotsin väreihin sininen ja keltainen.

Ensimmäinen paita näillä nykyisilläkin väreillä ei ollut niin kuin se joka tavallisesti tunnetaan ja mikä oli käytössä menestyksen vuosina. Pohjavärinä oli sininen ja siinä oli keltainen vinoraita oikealta vasemmalle. Vuodesta 1913, kun Boca jo pelasi Argentiinan 1. divisioona, on käyttänyt saman tyylistä paitaa tähän hetkeen asti, vaikka on ollutkin useita eri sinisen värisävyjä.

Vuodesta 1922 vuoteen 1935 käytettiin voimakasta taivaansinisen värisävyä, jossa oli perinteinen keltainen raita myös selkäpuolella. 1936 palattiin tumman siniseen väriin ja siinä oli pyöreä kaulaaukko ja näin oli aina vuoteen 1981 asti. Näinä 45:tena ainoat muutokset olivat vuosina 1940, kun käytettiin napitettua paitaa ja 1955, kun paidassa oli AFAn vaakuna merkkinä edellisen vuoden mestaruudesta.

Vuodesta 1981 paidan muotoilu on vaihdellut. Tuona vuonna oli neljä tähteä sydämen puolella ja niissä jokaisessa oli seuran alkukirjaimet. Ensimmäistä kertaa hihoissa oli keltaiset viivat olkapäistä hihansuihin. 1983 oli paidassa ensimmäinen mainos ja *Vinos Maravilla* oli seuran ensimmäinen sponsori.

1995 paitaan lisättiin uusi väri: valkoinen. Keltainen vaakaraita oli reunustettu ohuemmilla valkoisilla raidoilla. Seuraavana vuonna valkoisesta väristä kuitenkin luovuttiin seuran kannattajien ankaran vastustuksen johdosta, sillä seuran säännöissä lukee, että paita on sininen, jossa on keltainen vaakaraita. Senkin jälkeen on paidan malli vaihdellut mutta väritys on pysynyt seuran sääntöjen mukaisena.

Sukissa ja housuissa on myös ollut useita malleja seuran pitkän historian aikana. Sukat ovat aina olleet joko keltaiset, siniset tai niiden yhdistelmä. Housut ovat olleet aina siniset, mutta keltaisen värin osuus on vaihdellut, kun sitä on housuissa ollut. 70-luvulla käytettiin housuja, jotka olivat edestä täysin keltaiset ja takaa siniset.

;Ensimmäisen peliasun kehitys

;Harvinaiset mallistot

### Tunnus
Seuralla on ollut viisi erilaista vaakunaa. Ensimmäinen otettiin käyttöön 1922 ja sitä käytettiin vuoteen 1955 asti. Siinä oli valkoisella pohjalla alkukirjaimet CABJ, joissa oli keltaista ja sinistä. Siinä oli myös keltainen vaakaraita.
Seuran täytettyä 50 vuotta vaakunaa muutettiin. Sinisellä pohjalla oli keskellä keltainen vaakaraita  ja mustat alkukirjaimet CABJ. Molemmille sivuille tuli laakeriseppele.
1960-luvulla laakeriseppeleet katosivat ja lisättiin mustat reunat. CABJ-alkukirjaimet korvattiin tekstillä ”Boca Juniors”.
1970-luvulla palattiin vuoden -55 malliin, mutta ilman laakeriseppeleitä. Musta reunus säilytettiin ja alkukirjaimet palautettiin. Tämän lisäksi ilmestyi 20 tähteä, jotka kuvastivat tuohon hetkeen mennessä saavutettua 20 mestaruutta. 
Kaudella 1996 tuli viimeisin vaakuna, joka on suunnittelija Shakespearen tekemä. Keltainen raita jätettiin pois. Sen jälkeen vaakunaan on lisätty tähtiä uusien mestaruuksien myötä. Seuran sääntöjen mukaan edustajakokouksen pitää hyväksyä tähti ennen kuin se voidaan liittää vaakunaan.

File:Boca jrs logo 1920.png|**1920**
File:Bocajrs logo 1955.png|**1955**
File:Boca jrs logo 1960.png|**1960**
File:Boca jrs logo 1970.png|**1970**
File:Boca escudo.png|**1995**


## Saavutukset
### Kansalliset mestaruudet
**Amatöörimestaruudet**

1919, 1920, 1923, 1924, 1925, 1926, 1930 **(7)**

**Ammattilaismestaruudet**

**25 mestaruutta**

Argentiinan Primera division 1931, 1934, 1935, 1940, 1943, 1944, 1954, 1962, 1964, 1965; Nacional 1969, Nacional 1970; Metropolitano 1976; Nacional 1976; Metropolitano 1981, Apertura 1992, Apertura 1998, Clausura 1999, Apertura 2000, Apertura 2003, Apertura 2005, Clausura 2006, Apertura 2008, Apertura 2011, 2015, 2017 **(26)**

Copa Argentina 1969, 2012, 2015 **(3)**

### Kansainväliset mestaruudet

**18 Mestaruutta**

Copa Libertadores 1977, 1978, 2000, 2001, 2003, 2007 **(6)**

Copa Sudamericana 2004, 2005 **(2)**

Recopa Sudamericana 1990, 2005, 2006, 2008 **(4)**

Supercopa Sudamericana 1989 **(1)**

Supercopa Masters 1992 (1)

Intercontinental Cup 1977, 2000, 2003 **(3)**

Copa Oro 1993 **(1)**

## Kuvasto
### Merkittäviä pelaajia

Tiedosto:Pedro Calomino.jpg|Pedro Calomino teki uransa aikana 97 maalia.
Tiedosto:Ramon muttis.jpg|Ramón Muttis edusti Bocaa vuosina 1923–32.
Tiedosto:Tesoriere 1927.jpg|Américo Tesoriere pelasi myös Argentiinan maajoukkueessa 1920-luvulla.
Tiedosto:Ludovico Bidoglio 1930.jpeg|Kymmenen vuoden aikana Ludovico Bidoglio esiintyi joukkueen peliasussa 209 kertaa.
Tiedosto:Cherro.jpg|Roberto Cherro teki 213 maalia 292 ottelussa.
Tiedosto:Franciscovarallo.jpg|Francisco Varallo, seurahistorian kolmanneksi eniten maaleja tehnyt pelaaja (181 maalia).
Tiedosto:Benitezcaceres.jpg|Delfín Benítez Cáceres edusti seuraa kahdeksan vuoden ajan, tehden 162 maalia.
Tiedosto:Natalio Agustin Pescia.jpg|Natalio Pescia pelasi Bocassa 347 ottelua neljäntoista vuoden aikana.
Tiedosto:Ernesto Lazzatti 1945.jpeg|Ernesto Lazzatti pelasi 379 virallista ottelua Boca Juniorsin edustusjoukkueessa.
Tiedosto:Carlos Sosa Boca 1944.jpg|Carlos Sosa esiintyi 294 kertaa Bocan kokoonpanossa 1940-luvulla.
Tiedosto:AntonioRattin.jpg|Antonio Rattín pelasi Bocassa 15 vuotta.
Tiedosto:AngelRojas.jpg|Angel Rojas esiintyi edustusjoukkueen kokoonpanossa vuosina 1963–71.
Tiedosto:Antonio roma.jpg|Antonio Roman ura Boca Juniorsin joukkueessa kesti 12 vuotta ja 313 ottelua.
Tiedosto:Marzolini boca.jpg|Silvio Marzolini pelasi seuran riveissä 387 ottelua.
Tiedosto:Hugo gatti boca.jpg|Hugo Gatti, toiseksi eniten seurassa otteluita pelannut pelaaja.
Tiedosto:Maradona eg 3203.jpg|Diego Maradona päätti ammattilaisuransa Boca Juniorsissa vuonna 1997.
Tiedosto:Navarro montoya boca.jpg|Carlos Navarro Montoya edusti seuraa kahdeksan vuoden ajan.
Tiedosto:Juan Riquelme beim Audi Cup.jpg|Román Riquelme voitti 11 virallista titteliä Boca Juniorsin mukana.
Tiedosto:Martin Palermo.jpg|Martín Palermo, Boca Juniorsin kaikkien aikojen paras maalintekijä (236)
Tiedosto:Battaglia mar2015.jpg|Sebastián Battaglia, eniten palkittu pelaaja Boca Juniorsin seurahistoriassa (18 pokaalia)


## Lähteet

## Aiheesta muualla
* Boca Juniors
* Tilastoja